Rješenje Općeg suda od 17. siječnja 2025. – Portigon/SRB
(Ex ante doprinosi za 2018.)
(predmet T-413/18)1
„Ekonomska i monetarna unija  – Bankovna unija – Jedinstveni mehanizam za sanaciju kreditnih institucija i određenih investicijskih društava (SRM) – Jedinstveni fond za sanaciju (SRF)  – Odluka SRB-a o izračunu ex ante doprinosâ za razdoblje doprinosa 2018. – Prigovor nezakonitosti – Pravna osnova Uredbe (EU) br. 806/2014 – Članak 114. UFEU-a – Jednako postupanje – Komisijina margina prosudbe – SRB-ova margina prosudbe – Obveza obrazlaganja – Zabrana retroaktivnosti – Očito pravno neosnovana tužba”
Jezik postupka: njemački
Stranke
Tužitelj: Portigon AG (Düsseldorf, Njemačka) (zastupnici: D. Bliesener, V. Jungkind i C. van Kampen, odvjetnici)
Tuženik: Jedinstveni sanacijski odbor (zastupnici: D. Ceran, agent, uz asistenciju de B. Meyringa, T. Klupscha i S. Ianca, odvjetnika)
Intervenijenti u potporu tuženiku: Europski parlament (zastupnici: L. Visaggio, U. Rösslein i G. Bartram, u svojstvu agenata), Vijeće Europske unije (zastupnici: I. Gurov, J. Bauerschmidt, M. Chavrier i A. Westerhof Löfflerová, agenti), Europska komisija (zastupnici: D. Triantafyllou i A. Steiblytė, agenti)
Predmet
Tužbom na temelju članka 263. UFEU-a tužitelj zahtijeva poništenje, u dijelu u kojem se odnosi na njega, Odluke Jedinstvenog sanacijskog odbora (SRB) SRB/ES/2022/46 od 8. kolovoza 2022. o povlačenju Odluke SRB-a SRB/ES/SRF/2018/03 od 12. travnja 2018. o ex ante doprinosima Jedinstvenom fondu za sanaciju za 2018., u dijelu u kojem se odnosi na institucije navedene u njenom Prilogu I. i u kojem se izračunavaju ex ante doprinosi tih institucija Jedinstvenom fondu za sanaciju.
Izreka
Tužba se odbija.
Društvu Portigon AG nalaže se snošenje vlastitih troškova, te troškova Jedinstvenog sanacijskog odbora.
Europski parlament, Vijeće Europske unije i Europska komisija snosit će vlastite troškove.
____________
1     SL C 294 od 20. 8. 2018.